Folldalen og Lonskogen naturreservat

Folldalen og Lonskogen naturreservat er et naturreservat i Høylandet kommune. Det består av et område rundt Folldalen, innenfor området til Åarjel-Njaarken sijte (Vestre Namdal reinbeitedistrikt). Området ble vernet 15. desember 2017 og utvidet 16. desember 2022 fra ca. 12 685 dekar til ca. 15 113 dekar. Reservatet inngår i verneplan for skogvern. Sykling er forbudt utenfor eksisterende veier og stier. Verneforskriften sier at formålet med vernet er «å bevare et variert område med gammel og lite påvirket skog, som med sin variasjon i form av naturtyper, økosystemer, arter og naturlige økologiske prosesser har særlig betydning for biologisk mangfold. Videre er formålet å bevare et område som inneholder truet og sårbar natur som særlig rike skogtyper, edellauvskog, boreal regnskog, skog med kalkpreg, slåttemyr, særlig gammel furuskog og gammel granskog under naturlig dynamikk. Det er en målsetting å beholde verneverdiene i mest mulig i urørt tilstand, og eventuelt videreutvikle dem. Formålet omfatter også bevaring av det samiske naturgrunnlaget.» Se også Folldalstromma Referanser